AIŠKINAMASIS RAŠTAS

Dėl Savivaldybės turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų progimnazija (toliau – Progimnazija) 2018 m. kovo 16 d. raštu Nr. Sd-29 „Dėl Savivaldybės netinkamu naudoti turto pripažinimo Molėtų progimnazijos funkcijoms vykdyti įsakymo ir transporto priemonės vertinimo ataskaitos kopijų pateikimo“ kreipėsi į Molėtų rajono savivaldybės administraciją ir pateikė Molėtų progimnazijos direktoriaus 2018 m. kovo 1 d. įsakymą Nr. VP-2 „Dėl savivaldybės turto pripažinimo netinkamu naudoti Molėtų progimnazijos funkcijoms vykdyti“, kuriuo pripažino šiuo metu patikėjimo teise valdomą mokyklinį autobusą „VW Crafter 35“ netinkamu įstaigos funkcijoms vykdyti, nes autobusas 2010 m. vasario 12 d. pateko į eismo įvykį, kurio metu apgadinta transporto priemonės kairioji dalis. Transporto priemonės 2012 m. ataskaitoje nurodyta rinkos vertė - 26413,35 Eur, atkūrimo kaštai - 26529,17 Eur. Transporto priemonės atstatymas ekonominiu ir finansiniu požiūriu yra netikslingas. 2012 m. transporto priemonė išregistruota. Progimnazija siūlo transporto priemonę perduoti Molėtų rajono savivaldybės administracijai.

Parengto sprendimo projekto tikslas – perduoti šiuo metu Progimnazijos patikėjimo teise valdomą turtą Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1. papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų progimnazija.